**Honda Racing F1 Team** var et Formel 1-lag drevet av den japanske bilprodusenten Honda. Laget hadde sin base i Brackley, Storbritannia, og bruker fasilitetene til det tidligere British American Racing, som Honda kjøpte opp i 2005. Motorene blev bygd og utviklet i *the Honda R&D facility* i Tochigi, Japan. F1 stallet brukte et hvit livery med røde detaljer, men brukte i 2007 en kontroversiell livery som såg ut som kloden - *the «Earth Car»*, men som gav veldig lite synlighet på TV-skjermene. 2008 begynte de å bruke det samme hvite livreet som det brukte på 1960-tallet, med innslag av kloden fra the Earth Car. 

Ross Brawn kjøpte infor Formel 1-sesongen 2009 Honda teamet for 1 britisk pund, da teamet slet med økonomien. Dette skulle bli en av de største suksesshistoriene noen gang i F1 historien! Det re-brandede Brawn GP tok også over Honda sine førere, som var Jenson Button og Rubens Barrichello. Med bilen som Honda utviklet infor 2009 sesongen vant Jenson Button sin eneste VM titel, mye takk vare at bilen i begynnelsen av sesongen var dominerende sammenlignet med konkurrentene.

Før Formel 1-sesongen 2021 forlot Honda F1 på nytt, denne gang som motorleverendør til Redbull. 2021 viste seg bli sesongen da Redbull slo Mercedes til VM-førertittelen.

Historie
--------

### Tidlig suksess

Honda startet i Formel 1-konkurransene i 1963, tre år etter å ha lansert sin første serieproduserte bil. Selskapet begynte på utviklingen av RA271 i 1962 med de amerikanske førerne Ronnie Bucknum og Richie Ginther. Honda hadde bygd sin egen motor og chassis, noe bare Ferrari og BRM – av de andre lagene i 1962 – hadde gjort før dem. 

Honda RA272, den aller første japanske bil som vant et Formel 1-løp
I firmaets annen sesong vant Ginther sesongavslutningen i Mexico med sin Honda RA272. Da de nye reglene om 3,0 liters motor kom i 1966, introduserte Honda, RA273. Selv om motoren var en bra utviklet, 360 hk V12, ble bilen for treg på grunn av et relativt tungt chassis. Honda returnerte blant vinnerne i 1967 med sin nye RA300, med John Surtees bak rattet. Bilen vant sin debut under Italias Grand Prix 1967. Dette var den siste konkurransedyktige bilen som Honda produserte på 1960-tallet; neste års bil, RA301, kom bare på podiet to ganger og Honda trakk seg fra Formel 1 på slutten av Formel 1-sesongen 1969.

### Som motorleverandør 1983–1992

Honda RA005E motoren ble brukt av BAR i 2005
Honda returnerte til Formel 1 i 1983 som motorleverandør til Spirit og ble i sporten i det neste tiåret. Motorene deres ble brukt av Lotus, McLaren, Tyrrell og Williams. Hondamotorene hadde stor suksess med sin store kraft kombinert med holdbarhet. Motorene vant i en periode på seks år, seks konstruktørmesterskap og fem førermesterskap (tre med Senna, 1 med Piquet, og ett med Prost), før de trakk seg ut av sporten igjen. Biler med Honda-motorer hadde vunnet 71 Grand Prix, ved slutten av 1992 sesongen.

### Samarbeid med British American Racing

Honda returnerte igjen i 2000, som motorleverandør til BAR. Jordan Grand Prix kjøpte også motorer fra Honda i 2001 og 2002. Dette første til en kamp om hvem som skulle få en langtidsavtale med Hondamotorer. I 2003 droppet Honda Jordan til fordel for BAR selv om Jordan hadde gjort det bedre i de to forrige sesongen. I midten av november 2004 kjøpte Honda 45% av BAR-laget fra British American Tobacco (BAT, grunnlegger og eier av BAR) etter BAR sin beste sesong med 2.-plass i konstruktørmesterskapet i 2004; en sesong som var dominert av Michael Schumacher og Ferrari.

### Tilbake som eget team

I september, 2005 kjøpte Honda de resterende 55% av BAR og ble eneste eier. BAT fortsatte som hovedsponsor med Lucky Strike-merket i 2006, men trakk seg fra Formel 1 i 2007. Det ble bestemt at laget skulle kjøre under navnet Honda Racing F1 Team.

#### 2006

Rubens Barrichello under Brasils Grand Prix 2006
På tross av sterke resultater under vintertestingen startet 2006-sesongen middelmådig med unntak av en pole position i Australia og en pallplass i Malaysia. Honda hadde en veldig dårlig helg under Storbritannias Grand Prix, spesielt Jenson Button som hadde tekniske problemer under kvalifiseringen og måtte starte fra 19. posisjon. Button brøt løpet etter åtte runder med en oljelekkasje. Hoder begynte å rulle i laget og nye kom til i håp om bedre resultater.

Under Ungarn Grand Prix kom resultatene de ventet på. Barrichello og Button kvalifiserte til tredje og fjerde beste startspor, men Button måtte bytte motor og falt 10 plasser lenger ned. I et dramatisk løp klarte Jenson å kjøre seg opp fra 14. startspor til sin første seier i Formel 1. Mens Barrichello fullførte på fjerdeplass. Etter denne seieren ble lagets resultater bedre. I siste tredjedel av sesongen scoret Button flere poeng enn mesterskapsutfordrer Michael Schumacher. Begge førerne fullførte med poeng i nesten alle de resterende løpene i sesongen. Prikken over i'en kom i sesongavslutningen i Brasil hvor Button kom på 3.-plass – mindre enn et sekund bak nr 2 – Fernando Alonso etter at han hadde startet fra 14. startposisjon.

15. november, 2006, ble det annonsert at Anthony Davidson, som hadde vært testfører for BAR Honda og Honda i flere sesonger, skulle få sjansen i Super Aguri F1 sammen med Takuma Sato. Tidligere Red Bull fører Christian Klien skulle ta over som testfører for 2007-sesongen.

#### 2007

Rubens Barrichello under Malaysias Grand Prix 2007 med sin Honda RA107
2007 ble slutten på et langvarig samarbeid med British American Tobacco som sponsor. Det nye designet på bilen skulle nå profilere Honda sin miljøfaktor. Livreet bestod av nesten ingen sponsorer, bare et stor bilde av den grønne planeten vår, Jorden, med verdensrommet i bakgrunnen. På bakvingen var det skrevet en web-adresse, hvor man kunne donere penger til miljøvennlige formål. 

Lagets form så dårlig ut i vintertestingen og Jenson Button forlangte forbedringer. RA107 manglet fart i forhold til konkurrentene og dette ble bekreftet allerede i sesongåpningen under Australia Grand Prix i Melbourne. Hvor Button og Barrichello kvalifiserte seg til 14. og 17. startposisjon (langt bak *B-laget* deres, Super Aguri, som kjørte i en oppgradert versjon av fjorårets bil). Barrichello kom på en 11.-plass, og Button på en 15.-plass etter å ha fått en gjennomkjøringsstraff for å ha hatt for stor fart i pit lane. Det ble ikke stort bedre utover sesongen og årets høydepunkt kom i Kina hvor Button kom på en 5.-plass. Barrichello klarte ikke engang å score poeng i løpet av sesongen og Honda endte på en 8.-plass i konstruktørmesterskapet med bare 6 poeng. Det hardtsatsende teamet hadde allerede gitt opp halvveis i sesongen og var i full gang med å utvikle neste års bil.

#### 2008

Foran 2008-sesongen hadde laget ansatt tidligere teknisk direktør i Ferrari-teamet, Ross Brawn som lagsjef. Den erfarne østerrikeren Alexenader Wurz ble hentet inn fra Williams som ny testfører.

Fullstendige Formel 1-resultater
--------------------------------

### Hondas fabrikksteam

(Forklaring) (resultater i uthevet skrift indikerer **pole position**)

| Sesong | Chassis | Motor | Dekk | Førere | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Poeng | Plass |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1964 | RA271 | Honda RA271E V12 | **D**
 |  | MON | NED | BEL | FRA | GBR | GER | AUT | ITA | USA | MEX |  |  |  |  |  |  |  |  | 0 | 9. |
| USAs flagg Ronnie Bucknum |  |  |  |  |  | Ret |  | Ret | Ret |  |  |  |  |  |  |  |  |  |
| 1965 | RA272 | Honda RA272E V12 | **G**
 |  | RSA | MON | BEL | FRA | GBR | NED | GER | ITA | USA | MEX |  |  |  |  |  |  |  |  | 11 | 6. |
| USAs flagg Richie Ginther |  | Ret | 6 | Ret | Ret | 6 |  | 14 | 7 | 1 |  |  |  |  |  |  |  |  |
| USAs flagg Ronnie Bucknum |  | Ret | Ret | Ret |  |  |  | Ret | 13 | 5 |  |  |  |  |  |  |  |  |
| 1966 | RA273 | Honda RA273E V12 | **G**
 |  | MON | BEL | FRA | GBR | NED | GER | ITA | USA | MEX |  |  |  |  |  |  |  |  |  | 3 | 8. |
| USAs flagg Richie Ginther | Ret | 5 |  |  |  |  | Ret | NC | 4 |  |  |  |  |  |  |  |  |  |
| USAs flagg Ronnie Bucknum |  |  |  |  |  |  |  | Ret | 8 |  |  |  |  |  |  |  |  |  |
| 1967 | RA273RA300 | Honda RA273E V12 | **F**
 |  | RSA | MON | NED | BEL | FRA | GBR | GER | CAN | ITA | USA | MEX |  |  |  |  |  |  |  | 20 | 4. |
| Storbritannias flagg John Surtees | 3 | Ret | Ret | Ret |  | 6 | 4 |  | 1 | Ret | 4 |  |  |  |  |  |  |  |
| 1968 | RA300RA301----RA302 | Honda RA273E V12----Honda RA301E V8Honda RA302E V8 | **F**
, **G**
 |  | RSA | ESP | MON | NED | BEL | FRA | GBR | GER | CAN | ITA | USA | MEX |  |  |  |  |  |  | 14 | 7. |
| Storbritannias flagg John Surtees | 8 | Ret | Ret | Ret | Ret | 2 | 5 | Ret | **Ret** | Ret | 5 | 6 |  |  |  |  |  |  |
| Frankrikes flagg Jo Schlesser |  |  |  |  |  | Ret |  |  |  |  |  |  |  |  |  |  |  |  |
| Storbritannias flagg David Hobbs |  |  |  |  |  |  |  |  | Ret |  |  |  |  |  |  |  |  |  |
| Sveriges flagg Joakim Bonnier |  |  |  |  |  |  |  |  |  |  |  | 5 |  |  |  |  |  |  |
| 1969 – 2005**: Honda deltok ikke som konstruktør.** |
| 2006 | RA106 | Honda RA806E V8 | **M** |  | BHR | MAL | AUS | SMR | EUR | ESP | MON | GBR | CAN | USA | FRA | GER | HUN | TUR | ITA | CHN | JPN | BRA | 86 | 4. |
| Brasils flagg Rubens Barrichello | 15 | 10 | 7 | 10 | 5 | 7 | 4 | 10 | Ret | 6 | Ret | Ret | 4 | 8 | 6 | 6 | 12 | 7 |
| Storbritannias flagg Jenson Button | 4 | 3 | **10** | 7 | Ret | 6 | 11 | Ret | 9 | Ret | Ret | 4 | 1 | 4 | 5 | 4 | 4 | 3 |
| 2007 | RA107 | Honda RA807E V8 | **B**
 |  | AUS | MAL | BHR | ESP | MON | CAN | USA | FRA | GBR | EUR | HUN | TUR | ITA | BEL | JPN | CHN | BRA |  | 6 | 8. |
| Storbritannias flagg Jenson Button | 15 | 12 | Ret | 12 | 11 | Ret | 12 | 8 | 10 | Ret | Ret | 13 | 8 | Ret | 11 | 5 | Ret |  |
| Brasils flagg Rubens Barrichello | 11 | 11 | 13 | 10 | 10 | 12 | Ret | 11 | 9 | 11 | 18 | 17 | 10 | 13 | 10 | 15 | Ret |  |
| 2008 | RA108 | Honda R808E V8 | **B**
 |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SIN | CHN | JPN | BRA | **14** | **9.** |
| Storbritannias flagg Jenson Button | Ret | 10 | Ret | 6 | 11 | 11 | 11 | Ret | Ret | 17 | 12 | 13 | 15 | 15 | 9 | 14 | 16 | 13 |
| Brasils flagg Rubens Barrichello | DSQ | 14 | 11 | Ret | 14 | 6 | 7 | 14 | 3 | Ret | 16 | 16 | Ret | 17 | Ret | 13 | 11 | 15 |

### Honda som motorleverandør i Formel 1

Denne tabellen viser hvilke team, utenom Hondas' eget fabrikksteam, som har brukt Honda-motorer i hver enkelt Formel 1-sesong. For detaljerte resultattabeller se artiklene for hvert enkelt team.


| Sesong | Motor | Type | Volum | Team | Seiere | Merknader |
| --- | --- | --- | --- | --- | --- | --- |
| 1983 | RA163E | V6 t | 1,5 | Williams, Spirit Racing | 0 |  |
| 1984 | RA163E, RA164E | V6 t | 1,5 | Williams | 1 |  |
| 1985 | RA164E | V6 t | 1,5 | Williams | 4 |  |
| 1986 | RA166E | V6 t | 1,5 | Williams | 9 | Williams vant konstruktørmesterskapet |
| 1987 | RA167E | V6 t | 1,5 | Williams, Lotus | 11 | Williams vant konstruktørmesterskapet, Nelson Piquet vant førermesterskapet |
| 1988 | RA168E | V6 t | 1,5 | McLaren, Lotus | 15 | McLaren vant konstruktørmesterskapet, Ayrton Senna vant førermesterskapet |
| 1989 | RA109A | V10 | 3,5 | McLaren | 10 | McLaren vant konstruktørmesterskapet, Alain Prost vant førermesterskapet |
| 1990 | RA109E | V10 | 3,5 | McLaren | 6 | McLaren vant konstruktørmesterskapet, Ayrton Senna vant førermesterskapet |
| 1991 | RA121E | V12 | 3,5 | McLaren | 8 | McLaren vant konstruktørmesterskapet, Ayrton Senna vant førermesterskapet |
| RA101E | V10 | 3,5 | Tyrrell | 0 |  |
| 1992 | RA121E, RA122E/B | V12 | 3,5 | McLaren | 5 |  |
| 1993–1999 | *Ingen motorer levert til andre team* |
| 2000 | RA000E | V10 | 3,0 | BAR | 0 |  |
| 2001 | RA001E | V10 | 3,0 | BAR, Jordan | 0 |  |
| 2002 | RA002E | V10 | 3,0 | BAR, Jordan | 0 |  |
| 2003 | RA003E | V10 | 3,0 | BAR | 0 |  |
| 2004 | RA004E | V10 | 3,0 | BAR | 0 |  |
| 2005 | RA005E | V10 | 3,0 | BAR | 0 |  |
| 2006 | RA806E | V8 | 2,4 | Super Aguri | 0 |  |
| 2007 | RA807E | V8 | 2,4 | Super Aguri | 0 |  |
| 2008 | RA808E | V8 | 2,4 | Super Aguri | 0 |  |
| 2009–2014 | *Ingen motorer levert til andre team* |
| 2015 | RA615E | V6 t h | 1,6 | McLaren | 0 |  |
| 2016 | RA616E | V6 t h | 1,6 | McLaren | 0 |  |
| 2017 | RA617E | V6 t h | 1,6 | McLaren | 0 |  |

Eksterne lenker
---------------

* (en) Honda F1 – kategori av bilder, video eller lyd på Commons Rediger på Wikidata

* (en) Honda F1 – galleri av bilder, video eller lyd på Commons Rediger på Wikidata
* Honda F1's hjemmeside Arkivert 7. september 2008 hos Wayback Machine.
* Historien til Honda F1

Portal: Formel 1